钦定古今图书集成/理学汇编/字学典/第109卷 > 黄庭坚
## 钦定古今图书集成/理学汇编/字学典/第109卷 > 黄庭坚

按《宋史》本传：“黄庭坚，字鲁直，洪州分宁人。举进士。熙
宁初，为国子监留守。哲宗召为校书郎。徽宗即位，起
吏部员外郎。善草书，楷法亦自成一家，自号山谷道
人。”

按《山谷集》：“余学草书三十馀年，初以周越为师，故二
十年抖擞俗气不脱。晚得苏才翁、子美书观之，乃得
古人笔意。其后又得张长史、僧怀素高闲墨迹，乃窥
笔法之妙。”

按《洞天清录》，“山谷悬腕书，深得兰亭风韵，然行不及
真，草不及行。”

按《鹤山集》：“本朝以书名家者，至黄太史、米仪曹，各得
书法之变，自成一家，未易优劣。”